Diari Oficial de la Generalitat Valenciana


Sumari del DOGV 4651, del 16-12-2003 (2003/12107)

Informació pública de l'aprovació i adjudicació del programa d'actuació integrada per al desenvolupament de la unitat d'execució número 26.
-------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12511


Organisme emissor
:   Ajuntament de Benigànim

Tipus de document
:   Anunci

Informació pública de l'aprovació i adjudicació del programa d'actuació integrada per al desenvolupament de la unitat d'execució número 26. [2003/S12984]
  
L'Ajuntament Ple en sessió celebrada el dia 31 d'octubre de 2003, va adoptar el següent i literal acord:
  
«4t. Aprovació i adjudicació del programa d'actuació integrada per al desenrotllament de la unitat d'execució número 26.
  
Intervencions: Redacció succinta conforme a l'article 50 RDL 781/1986, article 27 de la Llei 30/1992 i 109 g) del ROF.
  
José Ramón Vayá Vicent, alcalde president: Explica el contingut de l'informe emés per l'arquitecte municipal en relació a l'aprovació i adjudicació del PAI per al desenrotllament de la UE 26.
  
José Luis Gallego Vañó, regidor del PP: El PP s'abstindrà perquè no té documentació.
  
Havent-ne informat de l'expedient que es tramita per a l'aprovació i adjudicació del programa per a l'actuació integrada de la unitat d'execució núm. 26, per l'arquitecte municipal, s'ha emés el corresponent informe que queda dividit en els següents apartats per al seu estudi detallat.
  
Antecedents i procediment
  
Estudi d'al·legacions
  
Estudi de la documentació tècnica i econòmica
  
Conclusions
  
Antecedents i procediment
  
La proposta de programa per al desenrotllament de l'actuació integrada de la unitat d'execució número 26 del sòl urbanitzable d'ús magatzems, comercial i terciari, va ser presentada amb data de 3 de juny de 2003, registre d'entrada núm. 933, per Urbamed Obras y Servicios, SL, constituïda pel programa d'actuació integrada, projecte d'urbanització (excepte els amidaments i preus), i projecte de seguretat i salut, de la citada unitat d'actuació núm. 26, conforme a la delimitació i ordenació detallada fixada en el Pla General de Benigánim que disposa d'aprovació definitiva per la Comissió Territorial d'Urbanisme en sessió de 31 de gener de 2001.
  
La proposta va ser admesa a tràmit i decretada la seua publicació en data de 21 de juliol de 2003.
  
Amb data de 24 de juliol de 2003, apareix l'anunci d'informació pública en el periòdic Levante, i el 18 d'agost de 2003, en el Diari Oficial de la Generalitat Valenciana núm. 4.567.
  
Amb data de 4 d'agost de 2003, es presenta amb registre d'entrada núm. 1.302, escrit d'al·legacions formulat per Daniel Moscardó Vicent, en representació d'IMC Benigánim, SL.
  
Amb data d'11 d'agost de 2003, es presenta amb registre d'entrada núm. 1.325, escrit d'al·legacions formulat per Inés Llario Pastor.
  
Amb data de 12 d'agost de 2003, es presenta amb registre d'entrada núm. 1.339, escrit d'al·legacions formulat per Vicente Moscardó Climent, en representació Envafrut, SL.
  
Transcorreguts els 20 dies d'exposició, es presenten en els 5 dies següents dues proposicions juridicoeconòmiques:
  
Amb data 12 de setembre de 2003, es presenta amb registre d'entrada núm. 1.492, per Urbamed Obras y Servicios, SL, la proposició juridicoeconòmica del programa de desenvolupament de l'actuació integrada de la unitat d'execució 26 de Benigánim, i document número IV corresponent al capítol de pressupost del projecte d'urbanització presentat en l'alternativa tècnica amb data de 3 de juny de 2003.
  
Amb data 12 de setembre de 2003, es presenta amb registre d'entrada núm. 1.491, per Proena, SL, la proposició juridicoeconòmica del programa de desenvolupament de l'actuació integrada de la unitat d'execució de la unitat d'execució 26 de Benigánim.
  
Amb data de 18 de setembre de 2003, es va procedir a l'obertura de pliques de les proposicions juridicoeconòmiques corresponents a la gestió indirecta del programa d'actuació integrada de la unitat d'execució 26 del Pla General de Benigánim.
  
Amb data 26 de setembre de 2003, es presenta amb registre d'entrada núm. 1.533, per Urbamed Obras y Servicios, SL, escrit d'al·legacions respecte a la proposició juridicoeconòmica presentada per Proena, SL.
  
Amb data 29 de setembre de 2003, es presenta amb registres d'entrada núm. 1.537 i 1.538, per Proena, SL, escrit d'adhesió de distints propietaris de la unitat d'execució 26 a la proposició juridicoeconòmica presentada per Proena, SL.
  
Amb data 23 de setembre de 2003, amb registres d'eixida núm. 505 i 506, es remet des de l'Ajuntament de Benigánim, a Urbamed Obras y Servicios, SL, i Proena, SL, respectivament, còpia de la proposició juridicoeconòmica presentada pel seu oponent a l'adjudicació de la condició d'urbanitzador de la unitat d'execució 26, als efectes del compliment de l'article 46.5 de la Llei Reguladora de l'Activitat Urbanística. Finalitzat el període corresponent de 10 dies, no s'ha formulat nou escrit conjunt o per separat de cap dels aspirants a la condició d'urbanitzador de la unitat d'execució 26.
  
Estudi d'al·legacions
  
Cap distingir entre els distints tipus d'al·legacions formulades:
  
Al·legacions a l'alternativa tècnica
  
Daniel Moscardó Vicent, en representació d'IMC Benigánim, SL, amb data de 4 d'agost de 2003, registre d'entrada núm. 1.302, respecte a la situació dels centres de transformació, en els qual sol·licita s'ubiquen en la zona verda o vial (zona d'aparcament de camions); definició de la senyalització horitzontal en el que afecta a la zona d'intersecció dels carrers 5 i 2; tindre en compte els elements d'urbanització ja executats com el carrer Pinaret i l'avinguda Vicente Boluda Palop; dotació de la xarxa de telecomunicacions (fibra òptica) com en el polígon industrial; dotació de xarxa de gas natural; estabilització de l'element de la xarxa elèctrica en carrer Pinaret,(darrere Beniplast-Benitex); xarxa d'abastiment d'aigua potable existent en carrer Pinaret entre carrers 4 i 5; indemnitzacions d'edificacions i tanques prèvies en carrer Pinaret.
  
Les consideracions sobre el projecte d'urbanització, presentat com a alternativa tècnica del programa d'actuació integrada, es tenen en consideració i s'imposaran en l'adjudicació perquè es consideren millores a tindre en compte.
  
La dotació de la xarxa de fibra òptica, suposa unes millores a l'alternativa formulada, que s'haurà d'estudiar i en el supòsit que es considera interessant, donaria lloc a la retaxació de càrregues de les proposicions juridicoeconòmiques, ja que no la preveu i serien imposicions externes formulades per les administracions públiques: Ajuntament de Benigánim.
  
Les indemnitzacions d'edificacions i tanques anteriors al present projecte i que no es van tindre en compte en el seu moment en la urbanització del carrer Pinaret, són de difícil repercussió actual pel que allò que s'ha sol·licitat resulta inviable.
  
Inés Llario Pastor, amb data d'11 d'agost de 2003, registre d'entrada núm. 1325, respecte a què han assumit costos d'urbanització i produït cessions; irregularitat en la delimitació en quant exclou parcel·la i inclusió de la zona verda; innecessarietat de l'actuació prevista.
  
La delimitació es correspon amb la fixada en el Pla General de Benigánim, amb aprovació definitiva per la Comissió Territorial d'Urbanisme en sessió de 31 de gener de 2001, que es va realitzar amb els criteris propis d'equidistribució del Pla General, i no es considera el moment procedimental (que va correspondre a la fase d'informació pública del Pla General).
  
L'actuació com a actuació integrada ve motivada per correspondre a un sòl urbanitzable, i ser el procediment fixat per al dit tipus se sòl per l'article 10 de la Llei Reguladora de l'Activitat Urbanística.
  
Vicente Moscardó Climent, en representació d'Envafrut, SL, amb data de 12 d'agost de 2003, registre d'entrada núm. 1.339, respecte de la situació de les edificacions i obres d'urbanització existents, sol·licita es tinga en compte en el projecte de reparcel·lació, i per al repartiment de quotes d'urbanització, excloent les obres patrimonialitzades, de la cessió del 10% de l'aprofitament urbanístic.
  
Cal considerar que el projecte de reparcel·lació forçosa, haurà de tindre en compte les condicions legals particulars de cada cas.
  
Al·legacions a les proposicions jurídicoeconòmiques
  
Urbamed Obras y Servicios, SL, amb data 26 de setembre de 2003, registre d'entrada núm. 1.533, respecte a la proposició jurídicoeconòmica presentada per Proena, SL, en quant no disposa de la proposta de conveni urbanístic.
  
Cal considerar que l'exigència establida en l'article 44.6 en relació al 32.C de la Llei Reguladora de l'Activitat Urbanística, respecte de la proposta de conveni urbanístic, es considera com la proposta d'intencions del candidat a urbanitzador pel que fa als compromisos a assumir davant dels propietaris i a l'administració, i que si no la presenta, el candidat a urbanitzador assumeix el Conveni Urbanístic que li siga formulat per l'administració en defensa dels interessos legals dels propietaris i de l'administració, sobre l'única i exclusiva base del que formula la proposició juridicoeconòmica.
  
Esta absència, i atesa l'única consideració de proposta, no com a document definitiu, subjecte a les condicions que establisca l'administració que actua en l'adjudicació de la condició d'urbanitzador, no sembla un aspecte determinant, que capacite per a excloure una proposició juridicoeconòmica, per la qual cosa es pot actuar en contra dels interessos dels propietaris afectats i de l'interés general.
  
Estudi de la documentació tècnica i econòmica
  
La comparació s'efectua sobre la base de les partides incloses en el projecte exposat, i d'estes resulta:
  
Que per a efectuar la comparació entre les proposicions juridicoeconòmiques formulades, cal considerar el que disposa respecte d'això l'article 47 de la Llei 6/1994, de 15 de novembre de la Generalitat Valenciana, Reguladora de L'Activitat Urbanística, d'ara endavant LRAU.
  
Caldria considerar quins elements s'han de comparar per a equiparar les alternatives tècniques presentades, de conformitat amb l'article 47 LRAU, que estableix:
  
«Es preferirà l'alternativa que propose un àmbit d'actuació més idoni o obres d'urbanització més convenients; la que concrete i assumisca les més adequades qualitats d'obra per a la seua execució; així com la proposició que s'obligue a terminis de desenrotllament més breus o a compromisos més rigorosos; la que preste majors garanties efectives de compliment; la que comprometa la seua realització assumint, expressament i raonadament un benefici empresarial més proporcionat per la promoció i gestió de l'actuació; o la que preveja justificadament, per a unes mateixes obres, un menor preu màxim per a efectuar-les sense minva de la seua qualitat. Complementàriament es preferirà la proposició que oferisca més incentius, garanties o possibilitats de col·laboració dels propietaris afectats per l'actuació, per a facilitar o assegurar el seu desenrotllament, llevat que aquells es pretenguen arbitrar a costa de l'interés públic.
  
3. La idoneïtat de les obres d'urbanització per al servici públic, les garanties i terminis d'execució, la proporcionalitat de la retribució de l'urbanitzador i, complementàriament la facilitat o celeritat amb què este puga disposar del terreny necessari per a urbanitzar, seran els criteris en què caldrà fundar-se tota decisió pública sobre la programació, tant la relativa a la modalitat de gestió ?directa o indirecta-, com a l'elecció de l'urbanitzador i a l'oportunitat mateixa de la programació».
  
Passem, doncs, a comparar cada u dels aspectes a tindre en compte per l'administració, per a determinar l'alternativa tècnica més adequada:
  
A) Àmbit d'actuació més idoni o obres d'urbanització més convenients:
  
Ambdós proposicions disposen del mateix àmbit, que es correspon amb l'existent en el Pla General de Benigánim de 2001, i parteixen de l'alternativa presentada per Urbamed Obras y Servicios, SL
  
B) La que concrete i assumisca les més adequades qualitats d'obra per a la seua execució:
  
No s'estableixen millores de qualitats respecte al projecte presentat per Urbamed Obras y Servicios, SL, per la qual cosa cal considerar ambdós com coincidents.
  
C) La proposició que s'obligue a terminis de desenrotllament més breus o a compromisos més rigorosos:
  
La proposició formulada per Urbamed Obras y Servicios, SL, disposa un termini de 2 mesos per a l'execució dels projectes de reparcel·lació i d'urbanització, 1 mes per a l'inici de les obres i sis mesos i mig per a l'execució de les obres. La proposició formulada per Proena, SL, disposa un termini de 6 mesos per a l'execució dels projectes de reparcel·lació i d'urbanització, 2 mesos per a l'inici de les obres i dotze mesos per a l'execució de les obres.
  
D) La que preste majors garanties efectives de compliment:
  
Les dos proposicions amplien la garantia mínima legal exigible del 7% sobre els costos d'urbanització. Urbamed Obras y Servicios, SL, ofereix un 9% sobre el pressupost de la urbanització (sense costos de gestió) el que suposa un total de 94.604,41 e, que es redueix al 2%, és a dir 21.023,20 e, una vegada finalitzada l'obra i durant el període de garantia d'un any; i Proena SL, ofereix un 10% sobre la totalitat dels costos d'urbanització, que suposa 130.396,70 e, que es redueix al 5%, és a dir 65.198,35 e, una vegada finalitzada l'obra i durant el període de garantia d'un any.
  
E) La que comprometa la seua realització assumint, expressa i raonadament un benefici empresarial més proporcionat per la promoció i gestió de l'actuació:
  
Si contemplem dins del benefici empresarial el conjunt de les disposades en este sentit tant com a benefici al cost d'execució en les obres d'urbanització, com el benefici de la condició d'urbanitzador, es disposa d'un benefici industrial de 46.511,51 e de benefici industrial ofert per Urbamed Obras y Servicios, SL, i de 40.215,74 e com a benefici de la condició d'urbanitzador, fixada per Proena, SL, amb el condicionat final en la proposició jurídic econòmica oferir un 4% de descompte, corresponent a la dita quantitat a favor dels propietaris que s'adherisquen a la seua oferta, la qual cosa eliminaria el dit import els propietaris de sòl que col·laboraran en l'oferta de Proena, SL.
  
Per a poder comparar les despeses de gestió, s'estableix en conjunt suma de les despeses excloses les d'obra, benefici i IVA. Les despeses de gestió d'Urbamed Obras y Servicios, SL, són de 159.139,90 e, corresponents 74.418,42 e a despeses generals, 74.721,48 e a projectes, 10.000,00 e a despeses de publicacions, notària, registre, etc. i de Proena, SL, són de 104.456,38 e, corresponents 40.215,74 a despeses de gestió, 53.303,64 e a projectes, 10.937,00 e a despeses de publicacions, notària, registre, etc.
  
F) La que preveja justificadament, per a unes mateixes obres, un menor preu màxim per a efectuar-les sense minva de la seua qualitat:
  
Atesa la discrepància de conceptes, i la disposició de les despeses generals i benefici en distint apartat: execució de les obres d'urbanització i en l'execució de la condició d'urbanitzador, cap considerar en el seu conjunt la valoració global final d'oferta dels costos d'urbanització: Urbamed Obras y Servicios, SL, presenta una valoració d'1.317.622,67 e, i Proena, SL, una valoració d'1.334.076'00 e, la qual cosa suposa una escassa diferència de 16.453'33 e més barata l'oferta per Urbamed Obras y Servicios, SL.
  
No obstant això, si es considera efectiva l'adhesió dels veïns a l'oferta de Proena, SL, de 45.820 m², tindria un cost total de 1.303.967,02 e (deducció de 40.215,74 e / 70.992,60 m² = 0,57 e/m²), la qual cosa suposa una diferència de 13.655,65 e més barata l'opció de Proena, SL. Si tots els veïns s'adheriran, l'import més econòmic seria d'1.334.076,00 e - 40.215,74 e = 1.293.860,26 e, que correspon a una repercussió per metre quadrat de sòl aportat de: (1.317.622,67 e - 1.293.860,26 e) / 70.992,60 m² = 0,3347 e/m².
  
L'opció econòmica més avantatjosa, correspon a la formulada per Urbamed Obras y Servicios, SL, amb la deducció de 0,3347 e/m², als propietaris de sòl que opten per col·laborar amb a l'adjudicatària de la condició d'urbanitzador. Esta opció és avantatjosa per a totes les parts, ja que si es col·labora amb l'urbanitzador per mitjà de l'entrega de les dades de titularitat: escriptura, delimitacions, etc, facilita la gestió i produeix estalvi en l'elaboració dels projectes i en les despeses generals d'empresa, i el propietari disposa d'un xicotet estalvi.
  
Un altre apartat a tindre en compte és que les obres d'urbanització, no corresponen exclusivament a les obres previstes en el projecte d'urbanització presentat, que suposa l'alternativa tècnica presentada, sinó que a més cal considerar les obres d'urbanització ja executades i sufragades pels propietaris de la unitat d'execució 26, com corresponen al carrer Pinaret i al carrer Vicente Boluda Polop, així com els costos de connexionat a les infraestructures existents, que disposen en els seus informes sectorials les empreses subministradores: Iberdrola, Cegas i Telefónica.
  
L'import global de les obres d'urbanització no es podran disposar amb exactitud fins que es dispose del projecte de reparcel·lació forçosa, en el que es valoren les obres d'urbanització existents anticipades pels propietaris, i els preceptius informes de les companyies subministradores.
  
D'altra banda, cap considerar que el valor del sòl inicial aportat, no pot ser fixat pels candidats a la condició d'urbanitzador, de manera que comporte una situació de permuta o tracte desproporcionat cap als propietaris de sòl. La Llei 6/1998, del Règim del Sòl i Valoracions, estableix com a valor de referència el valor de mercat, sempre que es dispose de valors de mercat de referència, i en cas contrari seguint el procediment del valor residual establit en les ponències cadastrals.
  
Atés que hi ha referències pròximes per a sòl semblant l'any 2001, per a la unitat d'execució número 29, en la que s'establia en l'adjudicació de la condició d'urbanitzador, un valor de referència de (3.466,81 pessetes /m²), 20,84 e/m², per a un sòl amb qualificació d'urbanitzable industrial en illa tancada amb un aprofitament tipus de 0,60 m²t/m²s, i en comparació el sòl de la unitat d'execució número 26, disposa de sòl urbanitzable magatzems - comercial - terciari, en illa tancada amb un aprofitament tipus de 0,60 m²t/m²s, i disposant d'un període a actualitzar de dos anys, a més de tindre que considerar la millor opció urbanística que no impedeix l'ús industrial i autoritza altres usos, a més de considerar que la ubicació de la unitat d'execució 26 és millor respecte al nucli del nucli urbà de la població de Benigánim, cal considerar que el preu normal de dit sòl seria de 24 e m².
  
Conseqüentment, i una vegada definida completament la valoració completa de les obres d'urbanització, es procedirà a determinar qual és l'aportació per al pagament en terrenys de la retribució a l'urbanitzador, per mitjà de la següent fórmula que defineix la proporció entre les aportacions entre l'urbanitzador i els propietaris.
  
Aportació de l'urbanitzador: cost d'urbanitzador «CU» (les aportacions anticipades dels propietaris en les obres d'urbanització executades, s'hauran de contemplar com a deducció a la quota resultant en el padró de quotes d'urbanització que afecten a les parcel·les resultants.
  
Aportació dels propietaris:
  
Valor del sòl aportat propietaris (90% drets aprofitament):
  
70.992,60 m² a 24 e m² = .1.703.822,40 e
  
Aportació del 10% drets d'aprofitament de l'Ajuntament:
  
1.703.822,40 e /) = 189.313,60 e
  
Total drets propietaris de sòl: 1.893.136,00 e
  
La retribució a l'urbanitzador en el pagament en terrenys serà:
  
Percentatge de retribució a l'urbanitzador = CU/(CU + 1.703.822,00 e)
  
G) Complementàriament es preferirà la proposició que oferisca més incentius, garanties o possibilitats de col·laboració dels propietaris afectats per l'actuació, per a facilitar o assegurar el seu desenrotllament:
  
En este apartat, no hi ha oferta abonada per una agrupació d'interés urbanístic, la qual cosa requereix disposar de suport superior al 50% de la unitat d'execució (art. 49 LRAU), ni s'ha presentat el projecte de reparcel·lació forçosa.
  
Urbamed Obras y Servicios, SL, ha presentat la col·laboració amb el 28,30% dels particulars en la presentació de l'alternativa tècnica, i Proena, SL, disposa d'una adhesió a la seua proposició juridicoeconòmica del 64,54% dels propietaris, la qual cosa suposa una major col·laboració dels propietaris, a posteriori de la seua oferta com a conseqüència d'un incentiu de col·laboració, la qual cosa permet una major capacitat per a poder facilitar o assegurar el desenrotllament de l'actuació. És interés general i per tant, així ho arreplega l'Ajuntament de Benigànim, que es produïsca la major col·laboració possible entre urbanitzador i propietaris, per a facilitar la gestió i urbanització en el menor termini possible i al menor cost, per la qual cosa pareix evident exigir en l'adjudicació de la condició d'urbanitzador del sistema de prima per adhesió i col·laboració amb caràcter general, xifrat en 0,3347 e/m².
  
Conclusions
  
Que al comparar ambdós alternatives per a poder considerar la més avantatjosa, conforme al que estableix l'article 47 LRAU, en tots els apartats establits, es té en compte el següent:
  
A. Que l'Ajuntament de Benigánim, és competent per a l'aprovació definitiva del programa de la unitat d'execució núm. 26, per quant correspon a un procediment d'aprovació definitiva municipal, arreplegat en el capítol segon: procediment amb aprovació definitiva municipal. Secció 1a: programes per al desenrotllament d'actuacions integrades, i estant en el supòsit d'innecessarietat de cèdula d'urbanització per a programes, al correspondre, a mesura que estableix l'article 122 del Reglament de Planejament de la Comunitat Valenciana:
  
1. Benigánim disposa d'una població superior a 5.000 habitants.
  
2. L'alternativa tècnica presentada manté la delimitació, ordenació i paràmetres urbanístics fixats pel Pla General de Benigánim per a la citada Unitat d'Execució núm. 26.
  
B. Que en la valoració presentada no es troben definits ni es disposa de la capacitat suficient, amb l'acceptació de l'empresa subministradora de l'energia elèctrica, i la valoració dels treballs d'urbanització ja executats i que correspon deduir de les quotes d'urbanització dels propietaris que anticiparen els mateixos, (a arreplegar en el projecte de reparcel·lació forçosa), així com establir les condicions de control de les qualitats i programació dels treballs per a la recepció definitiva de les obres per part de l'Ajuntament de Benigánim, per la qual cosa haurà de completar-se amb els projectes de les instal·lacions elèctriques, i establir un cronograma dels treballs, així com les comprovacions de control de qualitat, que s'hauran de presentar per a l'acta de recepció de les obres d'urbanització.
  
C. Que de les condicions establides en l'article 47 LRAU, disposa Urbamed Obres y Servicios, SL, de situació més avantatjosa quant a preu, terminis de presentació del projecte de reparcel·lació forçosa, inici de les obres, execució de les obres, i disposa de major coneixement de les obres al ser els responsables de l'alternativa tècnica presentada, que motiva la tramitació del programa d'actuació integrada de la unitat d'execució 26, i ve abonada per major quantitat de superfície de propietaris de sòl (28,30%); que Proena SL, disposa de situació més avantatjosa quant a la garantia i als incentius de col·laboració dels veïns, la qual cosa ha suposat fins al moment l'adhesió del 64,34%. Atés el caràcter d'incentiu favorable per a ambdós parts: urbanitzador i propietaris, cap considerar adequada la formulació d'un incentiu a la col·laboració dels propietaris amb l'urbanitzador, de manera que es facilite la gestió i abaratisca el cost als propietaris de sòl. En ambdós Proposicions Jurídic Econòmiques, s'haurà de disposar del Coeficient de retribució a l'urbanitzador amb terrenys conforme al coeficient que resulte una vegada disposat la totalitat dels costos d'urbanització, i tenint en compte el cost inicial dels terrenys a 24 e m².
  
Procedeix per tant, l'adjudicació de la condició d'urbanitzador de la unitat d'execució número 26, a l'empresa Urbamed Obras y Servicios, SL, condicionada a mesura que estableix l'article 51 de la LRAU, a:
  
a) La valoració dels treballs arreplegats en la proposició juridicoeconòmica fixada en 1.317.622,67 e, als que s'haurà d'afegir una prima o bonificació per col·laboració als propietaris que aporten els títols de propietat, delimitacions, etc, necessaris per a agilitzar la reparcel·lació, de 0,3347 e/m².
  
b) La valoració de les obres d'urbanització executades i a deduir de les quotes dels propietaris, en el projecte de reparcel·lació forçosa.
  
c) La presentació de l'ampliació del projecte d'urbanització, pel que respecta a les instal·lacions elèctriques, amb l'informe favorable de l'empresa subministradora del servici d'energia elèctrica, tenint en compte la sol·licitud de canvi d'ubicació dels centres de transformació.
  
d) Establiment de les condicions del control de qualitat de la urbanització i instal·lacions, amb la relació d'assajos i comprovacions a presentar previ a la realització de l'acta de recepció de les obres d'urbanització,
  
e) La realització d'un cronograma dels treballs a realitzar, la demora injustificada de la qual per termini superior a sis mesos, permeta a l'Ajuntament de Benigánim procedir a finalitzar els treballs a costa de l'urbanitzador,
  
f) La realització i firma del conveni urbanístic.
  
Per tot allò que s'ha exposat, el tècnic que subscriu, considera que cap aprovar el projecte d'urbanització presentat que conforma l'alternativa tècnica del programa de la unitat d'execució núm. 26, i efectuar l'adjudicació a l'empresa Urbamed Obras y Servicios, SL, de la condició d'urbanitzador, en les condicions exposades anteriorment.
  
Els membres de l'Ajuntament Ple queden assabentats i, per 7 vots a favor del PSOE i 6 abstencions del PP, acorden:
  
Primer. Acceptar íntegrament l'informe emés per l'arquitecte municipal, i que ha sigut transcrit anteriorment, estimant total o parcialment i, si és procedent desestimant les al·legacions presentades al programa d'actuació integrada de la unitat d'execució 26.
  
Segon. Conforme al que disposa l'article 47 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística:
  
Aprovar el projecte d'urbanització presentat que conforma l'alternativa tècnica del programa de la unitat d'execució núm. 26 del sòl urbanitzable d'ús magatzems, comercial i terciari, i efectuar l'adjudicació a l'empresa Urbamed Obras y Servicios, SL, de la condició d'urbanitzador per gestió indirecta, en les condicions exposades en el referit informe tècnic, per la qual cosa no cap la subrogació a què fa referència l'apartat 5t de l'article 47 de la LRAU, ja que l'adjudicatari particular elegit és la mercantil que en el seu dia va formular l'alternativa tècnica original que serveix de base per a l'aprovació del programa, fent-li saber el dret que l'assistix de renunciar a l'adjudicació si esta suposa compromisos distints dels que esta va oferir (art. 47.6 LRAU).
  
Tercer. Notificar el contingut del present acord a l'adjudicatari, als interessats l'acord aprovatori i donar trasllat del programa a la COPUT per a la seua inscripció i registre als efectes procedents.
  
Quart. Publicar en el Diari Oficial de la Generalitat Valenciana el contingut del present acord, donant compliment al que disposa l'article 47.8 de la LRAU.
  
Quint. Facultar a l'Alcaldia per a l'impuls de les actuacions necessàries per al bon fi d'allò que s'ha acordat, tan àmpliament com siga possible en dret.
  
Cosa que notifiquem a vosté, i li comuniquem que contra l'acte anteriorment expressat, que posa fi a la via administrativa, pot interposar els següents recursos :
  
Potestativament: recurs de reposició en el termini d'un mes, conforme al que disposa l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del jutjat contenciós administratiu de València, en el termini de dos mesos comptats a partir del dia següent al del rebut de la notificació de la resolució expressa o desestimació presumpta del recurs de reposició interposat conforme al que disposa l'article 116 del mateix text legal i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podrà utilitzar, no obstant això, altres recursos, si ho estima oportú».
  
El present acord es publica en virtut del que disposa l'article 47.8 de la Llei 6/1994, de 15 de novembre, Llei Reguladora de l'Activitat Urbanística i article 58 de la Llei 30/1992, de 26 de novembre, Llei de Règim Jurídic de les Administracions Públiques i del Procediment Administratiu Comú.